நீதிக்கும் நேர்மைக்கும் முக்கியத்துவம் கொடுப்பீர்கள். பேச்சாற்றல் மிக்கவர்களாக இருப்பீர்கள். குடும்பப் பொறுப்பை மகிழ்ச்சியுடன் ஏற்றுக்கொள்வீர்கள். சாஸ்திரங்களில் தேர்ச்சி பெற்றிருப் பீர்கள். ஏழை எளியவர்களுக்கு உதவி செய்யும் மனப்பான்மை கொண்டவர்களாக இருப்பீர்கள். மற்றவர்கள் சொல்வதை அப்படியே ஏற்றுக்கொள்ளாமல் சிந்தித்து சீர்தூக்கிப் பார்த்து முடிவெடுப்பீர்கள். முன்கோபத்தால் அடிக்கடி மற்றவர்களின் மனதைப் புண்படுத்திவிட்டு, பிறகு மன்னிப்பு கேட்பீர்கள். எப்போதும் தூய்மையாக இருக்கவேண்டும் என்று நினைப்பீர்கள். விளையாட்டில் ஆர்வம் இருக்கும் அளவுக்கு படிப்பில் ஆர்வம் இருக்காது. கல்வியறிவு இல்லையென்றாலும் சிறந்த சிந்தனையாளராக இருப்பீர்கள். எந்த வேலையையும் திருத்தமாகச் செய்ய நினைப்பீர்கள். எப்போதும் நண்பர்களுடன் இருக்கவேண்டும் என்று விரும்புவீர்கள். தந்தையின் பொறுப்புகளை ஏற்றுக்கொள்வீர்கள்.